ভারতীয় রেল
ভারতে রেল ব্যবস্থা চালু হয় ১৮৫৩ সালে। ১৯৪৭ সালে স্বাধীনতার সময়, দেশে বিয়াল্লিশটি রেল ব্যবস্থা বিদ্যমান ছিল। ১৯৫১ সালে এই সংস্থাগুলির রাষ্ট্রায়ত্ত্বকরণের পর একটি মাত্র সংস্থা স্থাপিত হয় এবং উক্ত সংস্থাটি বিশ্বের অন্যতম বৃহৎ রেল ব্যবস্থায় পরিণত হয়। ভারতীয় রেল দূরপাল্লা ও শহরতলি স্তরে মাল্টি-গেজ ব্যবস্থায় ব্রড, মিটার ও ন্যারো গেজে রেল পরিবহন পরিচালনা করে। এই সংস্থা একাধিক লোকোমোটিভ ও কোচ উৎপাদন কারখানারও মালিক।
মুম্বই-আহমেদাবাদ দ্রুতগতি রেল
মুম্বাই-আহমেদাবাদ দ্রুতগামী রেল হল ভারতের মুম্বাই ও আহমেদাবাদ শহরের মধ্যে প্রস্তাবিত রেল ব্যবস্থা। এই রেল ব্যবস্থা গড়ে তুলতে প্রযুক্তি ও আর্থিক ভাবে সাহায্য করবে জাপান সরকার। এই হাইস্পিড রেল পথটি ভারতের মধ্যে প্রথম উচ্চগতির রেল পথ।